ปกติประจำเดือนจะมาประมานานเดือนแต่เราไปมีอะไรกับแฟนก่อนประจำเดือนมา5-6วันแบบหลั่งใน หลังจากมีอะไรกันก็ทานยาคุมค่ะแต่ทานไม่ต่อเนื่องจนถึงวันที่ประจำเดือนมา แต่มันไม่มามันคลาดเคลื่อนค่ะคลาดมา3-4วัน พอเป็นก็มาน้อยนะค่ะ แต่พอเป็นประจำเดือนเริ่มมีอาการคลื่นใส้บ่อยๆโอกาสที่จะท้องมีสงไหมค่ะ
สวัสดีค่ะ การทานยาคุมกำเนิดหลังจากการมีเพศสัมพันธ์นั้น จะไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อนค่ะ และหลังจากนั้น หากทานยาคุมไม่ต่อเนื่อง แล้วได้มีเพศสัมพันธ์อีก ก็จะมีโอกาสตั้งครรภ์ได้สำหรับเลือดที่ออกมาน้อยๆ และอาการคลื่นไส้ หากยังทานยาคุมกำเนิดอยู่ ก็น่าจะเป็นผลข้างเคียงจากการทานยาคุมที่ทำให้มีเลือดออกกะปริดกะปรอยได้ โดยเฉพาะหากทานยาไม่ตรงเวลา ทานบ้างไม่ทานบ้าง ทั้งนี้ โดยปกติ ประจำเดือนจะมาเมื่อทานยาคุมจนครบ 21 เม็ดแล้ว ดังนั้น หากทานยายังไม่ครบ 21 เม็ด เลือดที่ออก ก็ถือว่าไม่ใช่ประจำเดือนค่ะหากจะคุมกำเนิดต่อ ก็ควรต้องทานยาต่อเนื่องทุกวันค่ะ หากไม่ต้องการคุมกำเนิดแล้ว ก็ควรหยุดทานยาไปเลย ไม่ควรทานๆ หยุดๆ เพราะนอกจากจะไม่ได้ช่วยป้องกันการตั้งครรภ์แล้ว ย่อมมีผลทำให้เลือดออกผิดปกติ และประจำเดือนมาผิดปกติได้ค่ะ